
Nr. SC2022-

RAPORT DE SPECIALITATE
privind aprobarea documentației tehnico-economice revizuite, a indicatorilor tehnico-economici - faza PT şi a Devizului General  pentru obiectivul de investiții „Reabilitare termică imobil, str. Hărniciei, nr. 3, sc. A+B+C “

Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre  privind  aprobarea documentației tehnico-economice revizuite, a indicatorilor tehnico-economici - faza PT şi a  Devizului General pentru obiectivul de investiții „Reabilitare termică imobil, str. Hărniciei, nr. 3, sc. A+B+C “,

      
Facem următoarele precizări:


Prin Hotărârea nr. 341/15.09.2017 modificată și completată  prin Hotărârea nr. 235/09.05.2018 modificată și completată prin Hotărârea 338/22.06.2018 Consiliul Local a aprobat  documentația de avizare a lucrărilor de intervenție, indicatorii tehnico-economici și anexa privind descrierea sumară a investiției pentru obiectivul, „Reabilitare termică imobil, str. Hărniciei, nr. 3, sc. A+B+C “.


În cadrul apelului de proiecte POR/2017/3/3.1A/2/7 REGIUNI, Axa prioritară 3, Prioritatea de investiții 3.1, Operațiunea A- Clădiri Rezidențiale, UAT Municipiul Timișoara a depus spre finanţare proiectul „Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Dâmbovița I, Cod SMIS 2014+: 117520”. 

Cererea de finanțare și cheltuielile aferente au fost aprobate prin Hotărârea Consiliului Local nr. 246 din data de 18.05.2018.

În data de 08.08.2018 a fost semnat contractul de finanțare 2825 aferent proiectului „Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Dâmbovița I, Cod SMIS 2014+: 117520” între Municipiul Timişoara, în calitate de Beneficiar, Ministerul Dezvoltării Regionale şi Administraţiei Publice, în calitate de Autoritate de Management şi Agenţia pentru Dezvoltare Regională Vest, în calitate de Organism Intermediar.

În cadrul documentației tehnico-economice, faza DALI, care a stat la baza semnării contractului de finanțare, au fost propuse două scenarii tehnice și anume:

· Scenariul 1 în care se utilizează ca soluție tehnică sistemul cu vată minerală bazaltică;
· Scenariul 2 în care se utilizează ca soluție tehnică sistemul de panouri sandwich cu spumă poliuretanică și tablă din aluminiu.

În urma analizării celor două scenarii tehnice, prestatorul serviciului de proiectare, SC Eurodraft Proiect Design S.R.L, a propus soluția cea mai eficientă din punct de vedere economic - scenariul 2 din DALI, în care se utilizează ca soluție tehnică sistemul de panouri sandwich cu spumă poliuretanică și tablă din aluminiu,  în baza căreia a fost realizat Proiectul tehnic. 

Pentru atribuirea contractului de execuție lucrări pe soluția cu panouri sandwich, au fost organizate 5 proceduri de achiziție publică, care s-au anulat din cauza neprezentării ofertanților. Urmare a neatribuirii contractului de execuție lucrări, prestatorul SC Eurodraft Proiect Design SRL, a propus prin adresa cu numărul de înregistrare SC 2021-27000/29.09.2021, necesitatea revizuirii Proiectului Tehnic cu prima soluție din DALI, respectiv scenariul 1 în care se utilizează ca soluție tehnică sistemul cu vată minerală bazaltică.

În vederea asigurării continuității implementării proiectului, a fost obținut și acordul asociației de proprietari str. Hărniciei, nr. 3, sc. A+B+C cu privire la schimbarea soluției tehnice pe sistemul cu vată minerală bazaltică.


La elaborarea documentației tehnico-economice revizuite s-a ținut cont și de prevederile următoarelor acte normative:

· Ordonanța de Urgență nr. 114/2018 privind instituirea unor măsuri în domeniul investițiilor publice și a unor măsuri fiscal- bugetare, modificarea și completarea unor acte normative și prorogarea unor termene;
· Hotărârea de Guvern nr. 937/2018 pentru stabilirea salariului de bază minim brut pe țară garantat în plată;
Deoarece prețul la materialele de construcții s-a majorat de la data aprobării documentației tehnico-economice la faza DALI și ținând cont de faptul că ponderea materialelor în prețul final al unei lucrări este semnificativ, prin revizuirea documentației tehnico-economice, pentru a atrage interesul operatorilor economici de a depune oferte pentru contractul de execuție lucrări, prin adresa cu nr. SC2022-009747/20.04.2022 s-a solicitat proiectantului actualizarea devizelor în concordanță cu prețurile de pe piață.
Prin adresa SC2022-011522/11.05.2022 prestatorul serviciilor de proiectare SC Eurodraft Proiect Design SRL a transmis  devizele actualizate în concordanță cu valorile existente pe piață.
Astfel, valoarea totală estimată a investiţiei conform devizului general actualizat, este de 1.336.431,02 lei (inclusiv TVA), din care C+M are valoarea de 1.165.768,27 lei (inclusiv TVA) față de valoarea totală estimată a investiţiei de 903.904,13 lei  (inclusiv TVA), din care C+M are valoarea de  777.320,65 lei (inclusiv TVA), conform devizului general aprobat prin HCL nr. 338/22.06.2018;

În concluzie,  

PROPUNEM:

- aprobarea documentaţiei tehnico – economice revizuite elaborată la faza PT,  pentru obiectivul de investiții „Reabilitare termică imobil, str. Hărniciei, nr. 3, sc. A+B+C “;
- aprobarea indicatorilor tehnico-economici ai obiectivului de investiții „Reabilitare termică imobil, str. Hărniciei, nr. 3, sc. A+B+C “, conform Anexei 1. 

- aprobarea Devizului General al proiectului în valoare de 1.336.431,02 lei (inclusiv TVA), conform Anexei 2.
- asigurarea din bugetul local a sumelor suplimentare rezultate în urma revizuirii documentației tehnico-economice faza PT.
Având în vedere prevederile legale expuse în prezentul raport și în conformitate cu Ghidul specific pentru POR 2014-2020, Axa prioritară 3, Prioritatea 3.1, apreciem că Proiectul de hotărâre privind aprobarea documentației tehnico-economice revizuite, a indicatorilor tehnico-economici - faza PT şi a Devizului General pentru obiectivul de investiții „Reabilitare termică imobil, str. Hărniciei, nr. 3, sc. A+B+C”, îndeplinește condițiile tehnice pentru a fi supus dezbaterii și aprobării plenului consiliului local. 

Șef Serviciu,

Gabriela Bica                                                                                             





 Manager proiect,
 Magdalena Nicoară
             Responsabil Tehnic,
             Ioan Dominteanu          

